Νίκος Νικολόπουλος

Ο Νίκος Νικολόπουλος (Πάτρα, 21 Φεβρουαρίου 1958) είναι Έλληνας συγγραφέας, πολιτικός, πρώην βουλευτής Αχαΐας, αρχηγός δημοτικής παράταξης Νέα Πάτρα και Πρόεδρος του Χριστιανοδημοκρατικού Κόμματος Ελλάδος. Έχει γίνει γνωστός για τον έντονο λόγο και την εναντίωση του προς τους δανειστές του Ελληνικού κράτους, καταψηφίζοντας τα πρώτα δύο μνημόνια, όμως υπερψήφισε το τρίτο. Η ρητορική του έχει χαρακτηριστεί ως λαϊκιστική, ενώ κάποιες από τις θέσεις του έχουν χαρακτηριστεί ομοφοβικές και ακροδεξιές.

 Ο Νίκος Νικολόπουλος γεννήθηκε στις 21 Φεβρουαρίου 1958 στην Πάτρα. Σπούδασε πολιτικές επιστήμες στο Πάντειο Πανεπιστήμιο και Κοινωνική Θεολογία στη Θεολογική Σχολή του Εθνικού και Καποδιστριακού Πανεπιστημίου Αθηνών καθώς και στην Ανωτέρα Σχολή Στελεχών Επιχειρήσεων. Ακολούθησε μεταπτυχιακές σπουδές στην Εθνική Σχολή Δημόσιας Υγείας και στη Θεολογική Σχολή του Εθνικού και Καποδιστριακού Πανεπιστημίου Αθηνών. Είναι υποψήφιος διδάκτωρ στην Οικονομική Σχολή του Δημοκρίτειου Πανεπιστημίου Θράκης. Ιδιώτευσε ως οικονομικός σύμβουλος και ανέπτυξε σημαντική εκδοτική δραστηριότητα. Υπήρξε ιδρυτής και εκδότης του περιοδικού Νέος Λόγος και άλλων εντύπων. Την περίοδο 2007-2009 διετέλεσε αντιπρόεδρος του Ταμείου Παρακαταθηκών και Δανείων. Είναι παντρεμένος με την Αναστασία Μανωλοπούλου και έχουν αποκτήσει τέσσερα παιδιά. Σύμφωνα με δημοσιεύματα, είναι ιδιοκτήτης 50 ακινήτων. Σε νεαρή ηλικία ασχολήθηκε με την πολιτική διατελώντας πρόεδρος της νομαρχιακής επιτροπής Χίου (1979) και της νομαρχιακής επιτροπής Αχαΐας (1981) της ΟΝΝΕΔ. Στη συνέχεια αναμείχθηκε με την τοπική αυτοδιοίκηση εκλεγόμενος στις δημοτικές εκλογές του 1986 πρώτος σε ψήφους δημοτικός σύμβουλος του Δήμου Πατρέων. Στις εθνικές εκλογές του Νοεμβρίου 1989 εξελέγη βουλευτής με τη Νέα Δημοκρατία για να επανεκλεγεί και σε αυτές του 1990. Τον ίδιο χρόνο έθεσε υποψηφιότητα για τον δημαρχιακό θώκο, επικεφαλής της παράταξης «Μέλλον της Πάτρας», στις εκλογές όμως που ακολούθησαν ηττήθηκε συγκεντρώνοντας το 37,11% των ψήφων. Στις εθνικές εκλογές του 1993, 1996, 2000 και 2004 επανεξελέγη βουλευτής Αχαΐας, απέτυχε όμως να εκλεγεί το 2007. Στις βουλευτικές εκλογές του 2009 εξελέγη βουλευτής Αχαΐας συγκεντρώνοντας 21.705 σταυρούς. Στη διπλή εκλογική αναμέτρηση του Μαίου και Ιουνίου 2012 επανεξελέγη και τις δύο φορές Βουλευτής Αχαΐας. Την περίοδο 1990-1993 διετέλεσε κοινοβουλευτικός εκπρόσωπος της Νέας Δημοκρατίας, ενώ έχει χρηματίσει τακτικό μέλος του Συμβουλίου της Ευρώπης (2004-2007), τακτικό μέλος της Δυτικουρωπαϊκής Ένωσης, μέλος της εξεταστικής επιτροπής για το σκάνδαλο των δομημένων Ομόλογων, αναπληρωτής γραμματέας της Διεθνούς Κοινοβουλευτικής Συνέλευσης Ορθοδοξίας, μέλος της Διακοινοβουλευτικής Επιτροπής Μεσογείου και πρόεδρος της Διακομματικής Επιτροπής Ορθοδοξίας και Θρησκευμάτων της Βουλής των Ελλήνων. Ανέλαβε υφυπουργός Εργασίας στην κυβέρνηση συνεργασίας υπό τον Αντώνη Σαμαρά, που ορκίστηκε στις 21 Ιουνίου 2012. Λίγες μέρες αργότερα, στις 9 Ιουλίου 2012, ο Νίκος Νικολόπουλος παραιτήθηκε λόγω της διαφωνίας του για το θέμα της επαναδιαπραγμάτευσης της δανειακής σύμβασης της Ελλάδος με τους εταίρους της. Απαλλάχθηκε των καθηκόντων του στις 12 Ιουλίου και στη θέση του τοποθετήθηκε ο Νίκος Παναγιωτόπουλος. Στις 3 Αυγούστου 2012 διεγράφη από την Κοινοβουλευτική Ομάδα της Νέας Δημοκρατίας.Στις 23 Μαΐου 2013 ίδρυσε το Χριστιανοδημοκρατικό Κίνημα, το οποίο στη συνέχεια εξελίχθηκε στο Χριστιανοδημοκρατικό Κόμμα Ελλάδος. Το 2014 εντάχθηκε στην Κοινοβουλευτική Ομάδα των Ανεξάρτητων Ελλήνων και εξελέξη βουλευτής Αχαΐας στις εκλογές του Ιανουαρίου 2015. Τις 5 Φεβρουαρίου 2015, ο Νίκος Νικολόπουλος επιλέχθηκε για να γίνει ο κοινοβουλευτικός εκπρόσωπος των ΑΝ.ΕΛ.. Στις εκλογές του Σεπτεμβρίου 2015 επανεξελέγη βουλευτής Αχαΐας. Στην ψήφιση του νομοσχεδίου «Μέτρα για την εφαρμογή της συμφωνίας δημοσιονομικών στόχων και διαρθρωτικών μεταρρυθμίσεων», ο Νικολόπουλος ψήφισε «ναι επί της αρχής», αλλά καταψήφισε τα άρθρα 1, 2, 5, 10, 13 και 21, διαφοροποιούμενος από την κομματική γραμμή. Ένα μήνα αργότερα, καταψήφισε το νομοσχέδιο με τα προαπαιτούμενα, με αποτέλεσμα να διαγραφεί από την κοινοβουλευτική ομάδα των ΑΝ.ΕΛ., αλλά δεν παρέδωσε την έδρα του.Στις Ελληνικές αυτοδιοικητικές εκλογές 2019 έθεσε υποψηφιότητα για δήμαρχος στον Δήμο Πατρέων με την παράταξη «Νεα Πάτρα» όπου και απέσπασε ποσοστό 7,58% επί των ψήφων, με την παράταξη να αποκτά έτσι 4 έδρες.Τον Μάιο του 2022, ανακοινώθηκε η δημιουργία της κίνησης Γαλάζιοι, με στόχο την κάθοδο στις επερχόμενες εκλογές ως κόμμα και την απόσπαση «κεντροδεξιών» ψήφων, από τον Νίκο Νικολόπουλο και, μεταξύ άλλων, τα πρώην στελέχη των κυβερνήσεων Κώστα Καραμανλή του 2004 και Αντώνη Σαμαρά του 2012 Σάββα Τσιτουρίδη, Αθανάσιο Γιαννόπουλο, Θανάση Σκορδά και Πάνο Παναγιωτόπουλο, καθώς και τον πρώην Σύμβουλο Στρατηγικής του Καραμανλή, Νίκο Καραχάλιο. Είχε προηγηθεί η «Κίνηση των 13», όπου συμμετείχαν οι Νικολόπουλος, Καραχάλιος, Τσιτουρίδης, Αργύρης Ντινόπουλος και Δημήτρης Καζάκης. Ο Νικολόπουλος ανέλαβε την Γραμματεία Οργανωτικού και Τεκμηρίωσης. Σε δήλωση του αναφέρει ότι οι Γαλάζιοι θα δεχτούν συγκυβέρνηση, υπό την προϋπόθεση ότι ο Κυριάκος Μητσοτάκης δεν θα είναι πρωθυπουργός. Το Χριστιανοδημοκρατικό Κόμμα Ελλάδος θα συμμετέχει στα ψηφοδέλτια των Γαλάζιων. Στις 27 Αυγούστου 2014 σχολίασε υβριστικά στο Twitter τον αρραβώνα του πρωθυπουργού του Λουξεμβούργου, Σαβιέ Μπετέλ, με τον σύντροφό του, αποκαλώντας τους «πουσταριά». Οι αναρτήσεις του αυτές προκάλεσαν έντονες αντιδράσεις στα κοινωνικά δίκτυα και στα ΜΜΕ. Απαντώντας στους επικριτές του ο Νικολόπουλος δήλωσε ότι η ομοφυλοφιλία είναι ψυχοπαθολογική εκτροπή κι ότι η προσπάθεια κοινωνικής αποδοχής της είναι βλάσφημη πράξη που υπονομεύει την κοινωνική φύση. Επίσης σημείωσε ότι το κόμμα του θα αγωνιστεί ώστε να μην εξαπλωθεί και να μην αποτελέσει παιδικό πρότυπο.Αργότερα σε νέες δηλώσεις του συνέδεσε την ομοφυλοφιλία με την παιδοφιλία και την κτηνοβασία, υποστηρίζοντας ότι είναι Χριστιανός Ορθόδοξος που προστατεύει τα θρησκευτικά οικογενειακά πρότυπα. Έχει χαρακτηρίσει το Pride της Αθήνας «αηδιαστικό» και επιτέθηκε στην κυβέρνηση και τη δικαιοσύνη ότι στηρίζουν τα ΛΟΑΤ άτομα χωρίς να επεμβαίνουν δυναμικά. Δημήτριος Γούναρης, πολιτική βιογραφία (εκδόσεις Σιδέρη, με πρόλογο του Κώστα Καραμανλή) Δημήτριος Γούναρης, Ο ιδαλγός της Δημοκρατίας (εκδόσεις Νεοεκδοτική) Δημήτριος Γούναρης, Ο ριζοσπάστης - πρωτοπόρος του Πολιτικού και κοινωνικού εκσυγχρονισμού (εκδόσεις Νεοκδοτική, 2004) Παναγιώτης Κανελλόπουλος Ο πολιτικός της σύνθεσης και του μέτρου (εκδόσεις Περι Τεχνών) Παναγιώτης Κανελλόπουλος, Ο φιλόσοφος πολιτικός, ο παραδειγματικός ηγέτης. (εκδόσεις Νεοεκδοτική) Η Αχαΐα στον 20ο αιώνα. (εκδόσεις MEGA print, 2004) Αχαΐα - Ανάμεσα στο σήμερα και το αύριο. (εκδόσεις Περι Τεχνών) Κοινοβουλευτικός έλεγχος (εκδόσεις Νεοεκδοτική) Πάτρα - Πολιτιστική πρωτεύουσα της Ευρώπης 2006. (εκδόσεις Σιδέρη) Το μεταρρυθμιστικό έργο του Δημητρίου Γούναρη (εκδόσεις Mega print, 2000) Μικρομεσαίες επιχειρήσεις - θεμέλιο οικονομίας (εκδόσεις Mega print, 2001) Η προοπτική ανάπτυξης της Αχαΐας και της Δυτικής Ελλάδας (εκδόσεις Νεοκδοτική, 2002) Η εθνική ιδιοπροσωπία των λαών υπόβαθρο της ευρωπαϊκής ολοκλήρωσης (εκδόσεις Νεοεκδοτική, 2003) Ασφαλεία εν ελευθερία - Κίεβο 23 - 27/06/2004 (εκδόσεις Νεοεκδοτική, 2003) Κωνσταντίνος Παλαιολόγος - η προσπάθεια και το έργο του πολιτική άποψη (εκδόσεις Mega print, 2004) Με θέση και παρέμβαση στη Νέα Διακυβέρνηση (εκδόσεις Mega print, 2004) Κωνσταντίνος Παλαιολόγος - Η προσφορά και το έργο του, πολιτική άποψη (εκδόσεις Νεοεκδοτική, 2004) Γυναίκα & Κοινωνία σήμερα (εκδόσεις Mega print, 2005) Η ορθοδοξία ως εναλλακτικό υπόδειγμα για τον σύγχρονο άνθρωπο στην εποχή της παγκοσμιοποίησης (εκδόσεις Mega print, 2005) Το ζήτημα του χωρισμού Κράτους - Εκκλησίας και το σύνδρομο της Νόβα Χούτα (εκδόσεις Mega print, 2006) Σχέσεις Κράτους - Εκκλησίας. Το καθεστώς που ισχύει στην Ελλάδα και στις άλλες χώρες (εκδόσεις Νεοεκδοτική, 2007) Κωνσταντίνος Παλαιολόγος - Νεοελληνικό σύμβολο, απέναντι στον Φονταμενταλισμό και στα Διευθυντήρια (εκδόσεις Νεοεκδοτική, 2007) Παναγιώτης Κανελλόπουλος: ο φιλόσοφος πολιτικός, ο παραδειγματικός ηγέτης (εκδόσεις Νεοεκδοτική, 2008) Ο μακαριστός Αρχιεπίσκοπος Χριστόδουλος (εκδόσεις Νεοεκδοτική, 2008) Υπέρ αδυνάτων λόγος (εκδόσεις Mega print, 2008) Επίσημη ιστοσελίδα του Νίκου Νικολόπουλου